રાજકોટ શહેર પોલીસ હેડ ક્વાર્ટરમાં રહેતા અને પોલીસદળમાં ફરજ બજાવતા રોનક્ભાઇ રહીમભાઈ નામના પોલીસ કોન્સ્ટેબલે પ્રનગર પોલીસ સ્ટેશનમાં નોંધાવેલુ ફરિયાદમાં જણાવ્યું હતું કે ગઈકાલે સવારે તેઓની સાથે લોકરક્ષક દળના ઇંદ્રજીતસિંહ બંને જાપ્તાની ફરજમાં હતા અને જેલ ખાતે ગયા હતા ત્યારે ડીસીબીમાં મેં મહિનામાં નોંધાયેલ ઠગાઈ અને ધમકી આપવાના ગુનામાં કાચા કામના કેદી તરીકે જેલવાસ ભોગવતા સંજય કિશોરભાઈ ધોળકિયા અને જયદીપ સુરેશભાઈ  પરમારની કોર્ટની મુદત હોવાથી તે બંનેને પોતાની ખાનગી કારમાં હાથકડી પહેરાવીને ચીફ કોર્ટમાં લઇ ગયા હતા ત્યાં બીજી મુદત પડતા બંનેને ફરીથી હાથકડી પહેરાવી કારમાં બેસાડી જેલ ખાતે મુકવા જતા હતા ત્યારે કોઠી કમ્પાઉન્ડ પાસે પહોંચતા જ જયદીપ પરમારને ઉબકા આવવા લાગતા ઉલ્ટી કરવાનું કહેતા કાર ઉભી રાખી હતી તેને ઉલ્ટી કરવા માટે હાથકડી ખોલતા જ તે ધક્કો મારી કોઠી કમ્પાઉન્ડમાં ભાગી ગયો હતો જેથી કાર મારફતે તેનો પીછો કર્યો હતો પરંતુ તે ક્યાંય મળી આવ્યો ન હતો પોલીસે ગુનો નોંધી નાસી ગયેલા જયદીપ પરમારને ગણતરીની કલાકોમાં ઝડપી લઇ જેલહવાલે કરવામાં આવ્યો હતો.